PROGRAM DE EDUCAȚIE ȘI
CONSILIERE A PĂRINȚILOR


Ciornohac Mădălina
Școala Gimnazială Specială „Constantin Păunescu”, Iași


Titlul proiectului:

[bookmark: _Hlk158468899]Definirea problemei:

                  Majoritatea tinerilor părinți se găsesc în postura în care proprii copii le testează în permanență reacția, precum și regulile impuse. Din dorința de a nu aplica aceleași metode de parenting folosite în trecut, cele care se bazau foarte mult pe obediență, pedepse, constrângere, părinții din ziua de astăzi adoptă un stil de parenting pozitiv în educația copiilor lor. Acest tip de parenting pozitiv este uneori greșit înțeles de părinții care adoptă o atitudine pasivă, oferind adesea libertate totală copilului să exploreze lumea, fără să existe consecințe și limite. 

Descrierea problemei:

[bookmark: _Hlk158472138]                Trăim vremuri în care majoritatea părinților sunt foarte interesați de dezvoltarea emoțională sănătoasă a copiilor lor. Până nu demult, părinții erau interesați doar de două dimensiuni în dezvoltarea copiilor: supraviețuirea fizică și progresul intelectual.  Din dorința de a crește adulți serioși și responsabili, mulți părinți apelau în trecut la pedepse fizice, ca formă de dezvoltare a complianței copiilor. Această tehnică de parenting nu a făcut altceva decât să creeze răni emoționale în copiii deveniți adulți.  Pe atunci nu se știa despre faptul că frica eliberează hormoni care pot fi toxici pentru creier. Astază însă, există numeroase studii care explică importanța atașamentului și a faptului că părinții, de fapt, creează precedentul pentru tipurile de relații interumane pe care le vor avea copiii.   Majoritatea tinerilor părinți se trezesc adesea în lupte de putere părinte-copil, fapt ce adesea poate afecta și relația dintre cei doi parteneri, pe măsură ce devin extenuați și frustrați. Conform Eanes R (2016), parentingul pozitiv este o metodă de disciplinare ce se bazează pe apropierea sufletească și pe crearea unei legături strânse menite să reziste în toate etapele copilăriei, nu doar în primii ani de viață. Parentingul pozitiv are 5 principii bine definite și anume: atașament, respect, parenting proactiv, îndrumare empartică, disciplină pozitivă. 


[bookmark: _Hlk158473907]Identificarea factorilor de formare și dezvoltare a problemei:

             Există tot mai des părinți care nu vor să repete tiparul părinților lor și adoptă au stil de parenting total diferit de ce au văzut ei în copilărie. Doar că, din dorința de a crește copii liberi și indepenenți, părinții uită de importanța regulilor și a limitelor. Astfel, ei ajung să le suprasatisfacă dorințele proprilor copii și să nu mai facă diferența între dorință și nevoie ajungând să cedeze în fața comportamentului copilului și să nu respecte regulile cu consecvență.  

Identificarea factorilor de menținere și de activare a problemei:
 
             Din cauza programului încărcat de zi cu zi, a responsabilităților multiple, părinții ajung să petreacă foarte puțin timp cu proprii copii, iar atunci când o fac, preferă să creeze amintiri frumoase și nu vor să-și vadă copilul plângând. Astfel, ei nu sunt consecvenți în aplicarea regulilor și cedează în fața comportamentului copilului. 
           De asemenea, există situații în care părinții nu stabilesc aceleași reguli. Cu mama, copilul se spală pe mâni înainte să mănânce, cu tata are voie să mănânce fără să se spele pe mâini. Astfel copilul devine dezorientat și nu mai are un reper clar asupra comportamentelor pozitive și negative. 

Planul de intervenție

[bookmark: _Hlk158479387]Obiectivul pe durată lungă:
Informarea părinților despre modalitățile pozitive de parenting și dezvoltarea capacității acestora de a gestiona relația părinte-copil. 
 Obiective specifice
[bookmark: _Hlk158479417]O1: Dezvoltarea capacității de autocunoaștere. 
[bookmark: _Hlk158482939]O2: Dezvoltarea abilității de a face diferența între dorințele și nevoile copiilor. 
[bookmark: _Hlk158486954]O3: Dezvoltarea capacității de a formula reguli eficiente. 
[bookmark: _Hlk158496591]O4: Dezvoltarea abilităților de a gestiona comportamentele nedorite din partea copiilor, utilizând tehnici pozitive de parenting;

Strategii de intervenție: 

Programul se va desfășura pe parcursul a patru ședințe ce vor viza  îndeplinirea obiectivelor specifice cu ajutorul următoarelor metode și procedee: comunicare, observare, discuția liberă, lucrul în echipă, auto-reflecția;


Evaluarea intervenției

             Evaluarea programului se va realiza în cadrul ultimei ședințe unde părinții vor oferi feedback cu privire la plusurile și minusurile programului și vor completa un chestionar. 

